Helsingin valtuusto päätti laajentaa laittomasti maassa oleville tarjottavia terveyspalveluita. Päätös syntyi pitkän keskustelun päätteeksi äänin 45-39.

Valtuusto moitti useissa puheenvuoroissa puutteellista valmistelua. Asiaa yritettiin illan aikana palauttaa kaksi kertaa kaupunginhallituksen käsiteltäväksi. Ensimmäisen palautusesityksen teki Jussi Halla-aho (ps.). Tämä esitys kaatui äänin 64-14.

Toisessa, SDP:n Eveliina Heinäluoman tekemässä palautusesityksessä äänestystulos oli tiukempi. Tässä äänestyksessä SDP:n Heinäluoma, Maija Anttila, Eero Heinäluoma, Pentti Arajärvi, Ville Jalovaara ja Jukka Järvinen esittivät palautusta, mutta he jäivät oman ryhmänsä jyräämiksi.

Äänestystuloksen ratkaisivat palautusta vastustaneet SDP:n Mohamed Abdirahim, Sinikka Vepsä, Pilvi Torsti, Nasima Razmiyar, Johanna Laisaari ja Thomas Wallgren. He kaatoivat itse oman ryhmänsä esityksen.

Viiden demarin lisäksi kaikki vasemmistoliiton, rkp:n, keskustan ja vihreiden valtuutetut äänestivät laajempien terveyspalveluiden puolesta, samoin feministipuolue ja piraatit – joissa molemmissa on yksi valtuutettu.

Korjaus 30.11 klo 3.19 – täsmennetty nimiä.

SUOMEN UUTISET